Epidemia e Ebolës drejt fundit në Republikën Demokratike të Kongos
Organizata Botërore e Shëndetësi paralajmëron vigjilencë ndërsa bën të ditur se pas një vëzhgimi të kujdesshëm të situatës mund të shpallë më 12 prill fundin e epidemisë. 
Organizata Botërore e Shëndetësi bëri thirrje për vigjilencë ndërsa po shkohet gjithnjë e më shumë drejt deklarimit zyrtarisht të fundit të epidemisë së shkaktuar nga virusi Ebola në Republikën Demokratike të Kongos. Pacienti i fundit me Ebola u lirua nga një qendër trajtimi në qytetin verilindor të Beni-t të martën. Nëse nuk konfirmohen raste të tjera gjatë dy periudhave të inkubacionit ose 42 ditëve, OBSH-ja do të deklarojë zyrtarisht fundin e epidemisë së Ebolës në vend, më 12 prill. Por ndihmës Drejtori i Përgjithshëm për Përgjigjet ndaj Emergjencave në OBSH Ibrahima Soce-Fall tha se nuk ende koha për të festuar. Ai shtoi se të gjithë duhet të qëndrojnë vigjilentë pasi rreziku i shfaqjes së rasteve të tjera gjatë asaj periudhe është shumë i lartë. Ai tha që ekipet shëndetësore duhet të mbeten aktive e të gatshme për t'iu përgjigjur një numri kërcënimesh komplekse, përfshirë ato të paraqitura nga pasiguria në provincat e Kivu-it dhe të Iturit të shkatërruara nga konflikti. ", tha ai. Zoti Soce-Fall tha se është shumë e rëndësishme për bashkësinë botërore që të mos e humbasë përqendrimin në këtë çështje, sepse Ebola është gjithashtu një çështje e sigurisë globale siç shtoi ai. Që nga shpërthimi i epidemisë më 1 gusht 2018, janë regjistruar 3,444 raste personash të prekur nga virusi dhe 2.226 vdekje. Kjo konsiderohet epidemia e dytë më vdekjeprurëse e Ebolës pas shpërthimit të vitit 2014 në Afrikën Perëndimore, që infektoi rreth 29 mijë njerëz dhe shkaktoi vdekjen e më shumë se 11 mijë të tjerëve. Zoti Soce-Fall i tha "Zërit të Amerikës" se shumë prej mësimeve të marra në trajtimin e epidemisë së Ebolës janë të zbatueshme për kontrollimin e koronavirusit. "", tha zoti Soce-Fall. Ndërsa vazhdon llogaritja e 42 ditëve, OBSH-ja thotë se sëmundja nuk do të deklarohet e përfunduar derisa të garantohet se nuk ka infeksione të reja dhe se rasti i fundit i raportuar me Ebola do të rezultojë negativ.